** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 177**

(protokols Nr. 9, 15. p.)

**Par pašvaldības nekustamā īpašuma Ozolu iela 12-3, Ozoli, Liezēres pagasts, Madonas novads, atsavināšanas procesa izbeigšanu un ilgtermiņa ieguldījumu atjaunošanu**

 2023. gada 26. oktobrī Madonas novada pašvaldības domē tika pieņemts lēmums Nr. 694 (protokols Nr. 19, 53. p.) “Par nekustamā īpašuma Ozolu iela 12-3, Ozoli, Liezēres pagasts, Madonas novads, atsavināšanu”.

Dzīvoklis Ozolu iela 12-3, Ozoli, Liezēres pagasts, Madonas novads, (kadastra Nr. 7068 900 0120) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Liezēres pagasta zemesgrāmatas nodalījumā Nr. 572 3, kas sastāv no dzīvokļa Nr. 3 49,1 m² platībā, pie dzīvokļa īpašuma piederošās kopīpašuma 491/3666 domājamās daļas no:

- būves (kadastra apzīmējums 70680130181001),

- būves (kadastra apzīmējums 70680130181002),

- zemes (kadastra apzīmējums 70680130181).

Ir notikušas divas izsoles, kuras tika atzītas par nenotikušām, jo netika pieteicies neviens pretendents.

Sakarā ar to, ka dzīvoklis Ozolu ielā 12-3, Ozolos, Liezēres pagastā, Madonas novadā ir iekļauts ERAF projektā “Sociālo mājokļu atjaunošana Madonas novadā”, ir nepieciešams izbeigt atsavināšanas procesu un to atjaunot pašvaldības ilgtermiņa ieguldījumu sastāvā.

 Pamatojoties uz MK noteikumiem Nr. 109 ”Kārtība, kādā atsavināma publiskās personas manta” un MK noteikumu Nr. 87 “Grāmatvedības uzskaites kārtība budžeta iestādēs”, ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izbeigt nekustamā īpašuma Ozolu iela 12-3, Ozoli, Liezēres pagasts, Madonas novads, atsavināšanas procesu.
2. Atjaunot nekustamo īpašumu Ozolu iela 12-3, Ozoli, Liezēres pagasts, Madonas novads, ar kadastra Nr. 7068 900 0120, ilgtermiņa ieguldījumu sastāvā.

 Domes priekšsēdētājs A. Lungevičs

*Čačka 28080793*